
Ipari fogyasztásmérő szimulátor

IPARI FOGYASZTÁSMÉRŐ SZIMULÁTOR

A dolgozat témája az ipari fogyasztásmérő berendezés bekötésének gyakorlására, a szakemberek vizsgáztatására, hibák szimulálására majd ezek javítására szolgáló szimulátor bemutatása.

Az Ipari Mérő Szimulátor segítségével a villamossági szakemberek könnyedén elsajátíthatják a villamos fogyasztásmérő bekötését, és a különféle hibajelenségek diagnosztizálását és javítását. Számítógépes felület segítségével könnyedén, tetszőleges hibákat generálhatunk, melyeket gyakorlás illetve vizsgáztatás céljából, akár véletlenszerűen állíthatunk be a szimulátoron. Többféle hiba is kombinálható egy időben ezt a vizsgáztató vagy oktató állíthatja be a szoftver segítségével. Erre azért van szükség, mert az ipai fogyasztásmérés közvetett mérés, feszültség és áram váltókon keresztül történik, ezért sűrűn fordul elő huzalozási, bekötési hiba. Az eszköz a fogyasztásmérő típusát tekintve univerzálisan működik. Vizsgáztatás esetén a programban egy űrlapos kitöltési felületen megadhatók a vizsgázó adatai, majd erről formanyomtatványt készít.

Tehát a vizsgáztató vagy oktató beállít a szoftveren egy vagy több lehetséges hibát, a vizsgázó mérések és a fogyasztásmérő által szolgáltatott adatok alapján meghatározza a hibát. Ezt az előlapon lévő banándugós részen javítani tudja. Ha megtörtént a javítás könnyen ellenőrözhetik a fogyasztásmérő segítségével, valamint a szoftveren beállított hiba alapján.
 



